EXTRACTO DOS ACORDOS ADOPTADOS NA SESIÓN DO PLENO ORDINARIO DO CONCELLO DE 21.11.2016.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 01/12/2016)

Expediente Sesión plenaria de 21.11.2016 Ref.12/2016 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 21.11.2016. ASUNTO RESULTADO 1.—Aprobación do borrador da acta da sesión ordinaria de 24.10.2016. Aprobado 2.—Declaración institucional a consecuencia do Día Internacional contra a Violencia de Xénero. Aprobada 3.—Modificación do Regulamento dos mercados municipais de abastos do Concello de Pontevedra. Aprobación inicial. Retirada da orde do día.4.—Proposta de acordo de aprobación inicial do expediente de modificación de crédito núm.14/2016 (3 SUP72016) mediante suplemento de crédito. Aprobada 5.—Incremento do límite da contía global en concepto de produtividade e gratificacións do persoal funcionario do Concello e dos seus Organismos Autónomos. Aprobada 6.—Proposición do grupo municipal do BNG para esixir á Xunta de Galiza que se emita, cando menos, un 50% da música galega en todos os medios de comunicación de titularidade pública e en cada unha das franxas horarias. Aprobada 7.—Ratificación da súa inclusión por urxencia e aprobación, no seu caso, da proposición do grupo municipal do BNG respecto do dragado do fondo da ría de Pontevedra. Aprobada 8.—Proposición do grupo municipal do Partido Popular sobre os parques infantís adaptados. Aprobada 9.—Ratificación da súa inclusión por urxencia e aprobación, no seu caso, da proposición presentada polo grupo municipal do Partido Popular para dotar con desfibriladores as instalacións deportivas e outros edificios municipais do Concello. Aprobada 10.—Ratificación da súa inclusión por urxencia e aprobación, no seu caso, da proposición do grupo municipal do PDdeG-PSOE relativa á adhesión á declaración institucional aprobada no encontro de cidades pola auga pública, celebrado en Madrid o día 4 de novembro de 2016. Rexeitada 11.—Ratificación da súa inclusión por urxencia e aprobación, no seu caso, da proposición presentada polo grupo municipal Marea Pontevedra para iniciar os trámites para o desmantelamento das instalacións do porto deportivo no seu actual emprazamento. Rexeitada 12.—Ratificación da súa inclusión por urxencia e aprobación, no seu caso, da proposición presentada polo grupo municipal Marea Pontevedra solicitando que o Pleno do Concello acorde a retirada do nome da rúa dedicada a Fernández Ladreda que pasaría a denominarse Manuel Portela Valladares. Retirada da orde do día 13.—Ratificación da súa inclusión por urxencia e aprobación, no seu caso, da proposición do grupo municipal Mixto-Ciudadanos relativa a manter activo e funcionando o Servizo provincial de vías e obras así como a súa localización principal. Aprobada 14.—Dación de conta do decreto do Alcalde, de data 24.10.2016, polo que se modifican as áreas de goberno, concelleiros responsables das distintas áreas e delegacións especiais. Toma coñecemento 15.—Dación de conta do decreto do Alcalde, de data 24.10.2016, polo que se modifica a composición dos membros da Xunta de Goberno Local. Toma coñecemento 16.—Dación de conta do estado de execución de ingresos e gastos do Concello e dos seus Organismos Autónomos referido ao terceiro trimestre de 2016. Toma coñecemento 17.—Dación de conta da información subministrada o 31 de outubro de 2016 ao Ministerio de Facenda e Administracións Públicas en virtude da Orde HAP/2105/2012, do 1 de outubro, correspondente ao terceiro trimestre de 2016. Toma coñecemento 18.—Dación de conta dos listados aos que fai referencia o artigo 4 da Lei 15/2010, de 5 de xullo de modificación da Lei 3/2004, de 29 de decembro, pola que se establecen medidas de loita contra a morosidade nas operacións comerciais, correspondentes ao terceiro trimestre de 2016. Toma coñecemento 19.-Coñecemento de resolucións e decretos. Toma coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, 22.11.2016.—O Secretario Xeral do Pleno, José Luis Mato Rodríguez.